حمص بطحينة وسر طعمها مع لحم بعجين يخبل من مطبخي وبالصور
اليوم سويتلكم حمص بطحينة ولحم بعجين من مطبخي :
اولا: حمص بطحينة طبعاراح انطي مقاديرها مضبوط لان اكو بنات مبتدئات خطية يخافن لاتخرب وموادهاهي:
نص كيلو حمص بس السر يكون حمص مجروش (متشوفون طعمها بالبيت يختلف عن المطاعم )
نص كوب راشي
نص كوب عصير ليمون
2فص ثوم
ملح حسب الرغبة زيت الزيتون
طريقتها بعد مانسلق الحمص نظربها بالخلاط ونظل نحط زيت الزيتون لحد ما تتماسك وتصير هيج صورتها
وهسة لحم بعجين مواده هي :
جبت عجين من فرن الصمون
والحشوة
لحم+بصل +معدنوس +ثوم +معجون +فلفل+طماطة اخضر+ملح +فلفل اسود +كركم
طبعا اتسوون الحشوة كاي حشوة عادية ومن اتصير نثرم الطماطة والفلفل الاخضر وبرش 2فص ثوم يطلع يخبل ومعدنوس ومعجون 3ملاعق لان اني مااحط بوجه العجين بس الخلطة مثل المطاعم والله الريحة تخبل اطيب من المحلات
وهاي صورتها
هاي صورتهابعد ماطلعت من الاوفن
واهنا اقرب حتى اتشوفوها زين ويارب تعجبكم
ومن تسووها وتطلع طيبة ادعولي
(في امان الله)
وانتظروا جديدي